خوێندکارانی زانکۆی سۆران بوونە یەکەمی تیمەکانی ئەمریکا و عێراق و ئەردەن – chawyxelk.org\nخوێندکارانی زانکۆی سۆران بوونە یەکەمی تیمەکانی ئەمریکا و عێراق و ئەردەن\nلە ئەنجامی کۆتایی پێشبڕکێیەکی نێودەوڵەتی ڕاگەیاندرا کە تیمێک لە خوێندکارانی زانکۆی سۆران بەشدارییان کردبوو، بوونە یەکەمی پێشبڕکێکە. تیمەکە لەلایەن کچە خوێندکار گەلان جەبار مەحمود بەڕێوبەرایەتی دەکرا.\nتیمی زانکۆی سۆران لە چوارچێوەی بەشداری سەنتەری گەشەپێدانی کاری زانکۆ CDC ئامادە و ڕێکخرابوون. پرۆگرامەکە ناوی پرۆگرامی (The Global Solutions Sustainability Challenge) نێودەوڵەتییە و تایبەتە بە ئاڵوگۆڕی دەستپێشخەری نێوان خوێندکاران بۆ پاڵپشتی کردنی پێشخستنی هێزی کار لە ئەمریکا و عێراق و ئەردەن و لە لایەن IREX بەڕێوەدەبردێت و وەزارەتی دەرەوەی حکومەتی ئەمریکا پاڵپشتی دارایی دەکات.\nگەلان جەبار، بەڕێوەبەری تیمی زانکۆی سلێمانی تایبەت بە چاوی خەڵک دەڵێت ” بۆماوەی دوو مانگ زیاتر کارمان لەسەر پرۆکەیەک کرد و تیمەکەمان لە 10 خوێندکار و مامۆستایەک پێک هاتبوو و توانیمان پلەی یەکەم لە نێو ٧٥٠ خوێندکار لە زانکۆکانی ئەمریکا و عێراق و ئەردەن بەدەست بهێنین.”\nلەم پرۆگرامەی ئەمساڵدا ٢٤ تیم لە زانکۆکانی ئەمریکا، ئەردەن، و عێراق بە هەرێمی کوردستانەوە ٥٧٠ خوێندکار بەشدار بوون. پڕۆگرامەکە ١٠ هەفتەی خایاند و لە کێبڕکێی پڕۆژەی تیمەکان، ٦ تیم چوونە قۆناغی کۆتایی و دواتر ٣ لە باشترینەکان هەڵبژێردران کە تیمی زانکۆی سۆران یەکێک بوو لەو سێ تیمە.\nلە نێوان ئەو سێ تیمەدا یەکەم و دووەم و سێیەم دەست نیشانکران و تیمی زانکۆی سلێمانی بووە یەکەمی ئەو پرۆگرامە نێودەوڵەتییە. خەڵاتی ئەو بردنەوەیە گرانتێکە بۆ پێشخستنی ئەو بیرۆکە و پڕۆژەیەی تیمی زانکۆی سۆران ئامادەیان کردبوو کە لە ڕێی ئەو گرانتەوە ئەو پڕۆژەیە پێش دەخرێت و وەکو دەستپێشخەری لە بواری (Art and Entertainment) دەخرێتە بازاڕەوە.